title: Val de Buixaruelo
text: Iste articlo tracta sobre la val de Buixaruelo; ta lo despoblau d'o mesmo nombre, se veiga Buixaruelo.
  
  A val de Buixaruelo (prenunciato  u ), en castellano Bujaruelo) ye una val espoblata d'os Pireneus situata en a provincia de Uesca (Aragón). Muga con o Parque Nacional d'Ordesa y d'as Tres Serols, chusto a o norueste d'a val d'Ordesa, y a on naixe o río Ara.
  
  A dentrada a la val se fa dende a localidat de Torla, indo-se-ne ta a val d'Ordesa, pero esviando-se en o Puent d'os Navarros a la chucha, dende a on se contina por un camín de tierra dica o fenero de Sant Nicolau de Buixaruelo (1.420 m.), a on se i troban un cubillar, un restaurant y un camping, asinas como un polito puent romanico. Dende iste fenero bi ha un buen numero de rotas de meya y alta montanya por os macizos de Tendenera (2.853 m), Comachibosa (3.298 m) y As Tres Serols (3.355 m).
  
  Por o puerto de Buixaruelo (2.270 m) (2'30 h. dende Sant Nicolau) se puede ir a la parti francesa a on se i troban o cul y o salto d'augua de Gavarnia (o salto d'augua más alto d'Europa con más de 400 m. de caíta vertical), o cubillar de Sarradets (2.587 m), a Breca de Rolando y toda a crencha d'o macizo d'As Tres Serols.
  
  Referencias
  
  Buixaruelo
  Buixaruelo